กฎกระทรวงการอนุญาตนำกากกัมมันตรังสีเข้ามาในและส่งออกไปนอกราชอาณาจักรพ.ศ. ๒๕๖๑[๑] อาศัยอำนาจตามความในมาตรา๕ วรรคหนึ่ง มาตรา ๗๕ วรรคสอง และมาตรา ๗๖ วรรคสอง แห่งพระราชบัญญัติพลังงานนิวเคลียร์เพื่อสันติพ.ศ. ๒๕๕๙ รัฐมนตรีว่าการกระทรวงวิทยาศาสตร์และเทคโนโลยีออกกฎกระทรวงไว้ดังต่อไปนี้ข้อ๑ ในกฎกระทรวงนี้ใบอนุญาต หมายความว่า ใบอนุญาตนำเข้ากากกัมมันตรังสีหรือใบอนุญาตส่งออกกากกัมมันตรังสีแล้วแต่กรณีข้อ๒ ผู้ใดประสงค์จะนำกากกัมมันตรังสีเข้ามาในราชอาณาจักรให้ยื่นคำขอรับใบอนุญาตนำเข้ากากกัมมันตรังสีต่อเลขาธิการพร้อมด้วยเอกสารและหลักฐานตามที่ระบุไว้ในแบบคำขอรับใบอนุญาตการขอรับใบอนุญาตตามวรรคหนึ่งผู้ขอรับใบอนุญาตต้องยื่นหลักฐานยืนยันการจัดการกากกัมมันตรังสีหรือการแปรสภาพเชื้อเพลิงนิวเคลียร์ใช้แล้วจากประเทศที่รับจัดการกากกัมมันตรังสีหรือแปรสภาพเชื้อเพลิงนิวเคลียร์ใช้แล้วมาพร้อมกับคำขอรับใบอนุญาตโดยอย่างน้อยต้องประกอบด้วยรายละเอียด ดังต่อไปนี้(๑) ชื่อและที่อยู่ตามกฎหมายหรือที่ทำการหลักของผู้รับจัดการกากกัมมันตรังสีหรือผู้รับแปรสภาพเชื้อเพลิงนิวเคลียร์ใช้แล้วรวมทั้งสถานที่จัดการกากกัมมันตรังสีหรือแปรสภาพเชื้อเพลิงนิวเคลียร์ใช้แล้ว(๒) รายละเอียดของกากกัมมันตรังสี(๓) วัตถุประสงค์ของการนำกากกัมมันตรังสีเข้ามาในราชอาณาจักรข้อ๓ ผู้ใดประสงค์จะส่งกากกัมมันตรังสีออกไปนอกราชอาณาจักรให้ยื่นคำขอรับใบอนุญาตส่งออกกากกัมมันตรังสีต่อเลขาธิการ พร้อมด้วยเอกสารและหลักฐานตามที่ระบุไว้ในแบบคำขอรับใบอนุญาตการขอรับใบอนุญาตตามวรรคหนึ่งผู้ขอรับใบอนุญาตต้องยื่นหลักฐานยืนยันการรับจัดการกากกัมมันตรังสีจากประเทศปลายทางของการส่งออกมาพร้อมกับคำขอรับใบอนุญาตโดยอย่างน้อยต้องประกอบด้วยรายละเอียด ดังต่อไปนี้(๑) ชื่อและที่อยู่ตามกฎหมายหรือที่ทำการหลักของผู้รับจัดการกากกัมมันตรังสีรวมทั้งสถานที่จัดการกากกัมมันตรังสี(๒) รายละเอียดของกากกัมมันตรังสี(๓) วัตถุประสงค์ของการส่งกากกัมมันตรังสีออกไปนอกราชอาณาจักรข้อ ๔ เมื่อเจ้าหน้าที่ได้รับคำขอรับใบอนุญาตแล้วให้ตรวจสอบรายละเอียดในคำขอรับใบอนุญาตเอกสารและหลักฐานว่ามีความถูกต้องและครบถ้วนหรือไม่ภายในสามสิบวันนับแต่วันที่ได้รับคำขอรับใบอนุญาตหากเจ้าหน้าที่เห็นว่า รายละเอียดในคำขอรับใบอนุญาตเอกสารหรือหลักฐานไม่ถูกต้องหรือไม่ครบถ้วน ให้เจ้าหน้าที่แจ้งเป็นหนังสือให้ผู้ขอรับใบอนุญาตแก้ไขเพิ่มเติมและจัดส่งคำขอรับใบอนุญาตเอกสารหรือหลักฐานให้ถูกต้องและครบถ้วนภายในสามสิบวันนับแต่วันที่ได้รับหนังสือนั้นในกรณีที่ผู้ขอรับใบอนุญาตไม่แก้ไขเพิ่มเติมหรือจัดส่งคำขอรับใบอนุญาตเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ขอรับใบอนุญาตละทิ้งคำขอรับใบอนุญาตและให้เจ้าหน้าที่แจ้งเป็นหนังสือให้ผู้ขอรับใบอนุญาตทราบในกรณีที่เจ้าหน้าที่ตรวจสอบแล้วเห็นว่ารายละเอียดในคำขอรับใบอนุญาต เอกสารและหลักฐานถูกต้องและครบถ้วนให้เจ้าหน้าที่ออกใบรับคำขอให้แก่ผู้ขอรับใบอนุญาต และเสนอต่อเลขาธิการเพื่อพิจารณาอนุญาตต่อไปข้อ๕ การพิจารณาอนุญาตให้นำกากกัมมันตรังสีเข้ามาในราชอาณาจักรให้เลขาธิการพิจารณาตามหลักเกณฑ์และเงื่อนไข ดังต่อไปนี้(๑) ผู้ขอรับใบอนุญาตนำเข้ากากกัมมันตรังสีต้องมีศักยภาพทางเทคนิคเพียงพอในการควบคุมดูแลกากกัมมันตรังสีที่จัดการแล้วทั้งนี้ ศักยภาพทางเทคนิคให้เป็นไปตามที่เลขาธิการกำหนดโดยประกาศในราชกิจจานุเบกษา ซึ่งอย่างน้อยต้องมีเรื่อง ดังต่อไปนี้(ก) สถานที่จัดเก็บหรือสถานที่ประกอบกิจการ(ข) เครื่องมือ อุปกรณ์ และเครื่องใช้(ค) เจ้าหน้าที่ความปลอดภัยทางรังสี(ง) แผนป้องกันอันตรายจากรังสี(๒) ผู้ขอรับใบอนุญาตนำเข้ากากกัมมันตรังสีต้องไม่อยู่ในระหว่างถูกสั่งพักใช้ใบอนุญาตตามกฎหมายว่าด้วยพลังงานนิวเคลียร์เพื่อสันติ(๓) ผู้ขอรับใบอนุญาตนำเข้ากากกัมมันตรังสีต้องไม่เคยถูกเพิกถอนใบอนุญาตตามกฎหมายว่าด้วยพลังงานนิวเคลียร์เพื่อสันติภายในระยะเวลาห้าปีนับถึงวันยื่นคำขอรับใบอนุญาต(๔) กากกัมมันตรังสีที่ผู้ขอรับใบอนุญาตนำเข้ากากกัมมันตรังสีประสงค์จะนำเข้ามาในราชอาณาจักรต้องเป็นกากกัมมันตรังสีที่เกิดจากกากกัมมันตรังสีที่ได้รับอนุญาตให้ส่งออกไปจัดการนอกราชอาณาจักรหรือที่เกิดจากเชื้อเพลิงนิวเคลียร์ใช้แล้วที่ได้รับอนุญาตให้ส่งออกไปแปรสภาพนอกราชอาณาจักรข้อ๖ การพิจารณาอนุญาตให้ส่งกากกัมมันตรังสีออกไปนอกราชอาณาจักรให้เลขาธิการพิจารณาตามหลักเกณฑ์และเงื่อนไข ดังต่อไปนี้(๑) ผู้ขอรับใบอนุญาตส่งออกกากกัมมันตรังสีต้องมีศักยภาพทางเทคนิคเพียงพอในการส่งกากกัมมันตรังสีออกไปจัดการนอกราชอาณาจักรทั้งนี้ศักยภาพทางเทคนิคให้เป็นไปตามที่เลขาธิการกำหนดโดยประกาศในราชกิจจานุเบกษา ซึ่งอย่างน้อยต้องมีเรื่อง ดังต่อไปนี้(ก) สถานที่จัดเก็บหรือสถานที่ประกอบกิจการ(ข) เครื่องมือ อุปกรณ์ และเครื่องใช้(ค) เจ้าหน้าที่ความปลอดภัยทางรังสี(ง) แผนป้องกันอันตรายจากรังสี(๒)ผู้ขอรับใบอนุญาตส่งออกกากกัมมันตรังสีต้องไม่อยู่ในระหว่างถูกสั่งพักใช้ใบอนุญาตตามกฎหมายว่าด้วยพลังงานนิวเคลียร์เพื่อสันติ(๓) ผู้ขอรับใบอนุญาตส่งออกกากกัมมันตรังสีต้องไม่เคยถูกเพิกถอนใบอนุญาตตามกฎหมายว่าด้วยพลังงานนิวเคลียร์เพื่อสันติภายในระยะเวลาห้าปีนับถึงวันยื่นคำขอรับใบอนุญาต(๔) ประเทศปลายทางของการส่งออกต้องมีศักยภาพทางเทคนิคและการบริหารจัดการกากกัมมันตรังสีที่เหมาะสมและเป็นไปตามมาตรฐานสากลข้อ๗ ให้เลขาธิการพิจารณาคำขอรับใบอนุญาตและมีหนังสือแจ้งคำสั่งอนุญาตหรือไม่อนุญาตไปยังผู้ขอรับใบอนุญาตภายในหกสิบวันนับแต่วันที่ได้รับคำขอรับใบอนุญาตพร้อมด้วยเอกสารและหลักฐานที่ถูกต้องและครบถ้วนในกรณีที่เลขาธิการมีคำสั่งไม่อนุญาตให้แจ้งคำสั่งดังกล่าวเป็นหนังสือแก่ผู้ขอรับใบอนุญาตทราบ ทั้งนี้ ให้ระบุเหตุผลของการไม่อนุญาตรวมทั้งแจ้งสิทธิอุทธรณ์ การยื่นคำอุทธรณ์ และระยะเวลาสำหรับการอุทธรณ์ให้ผู้ขอรับใบอนุญาตทราบด้วยข้อ๘ ผู้รับใบอนุญาตนำเข้ากากกัมมันตรังสีต้องปฏิบัติตามเงื่อนไขดังต่อไปนี้(๑) ต้องนำกากกัมมันตรังสีเข้ามาในราชอาณาจักรภายในหนึ่งปีนับแต่วันที่ได้รับใบอนุญาตหากมิได้นำเข้ามาภายในระยะเวลาดังกล่าวให้ใบอนุญาตสิ้นสุดลง(๒) ต้องนำกากกัมมันตรังสีเข้ามาในราชอาณาจักรให้ตรงตามรายละเอียดที่ระบุไว้ในใบอนุญาตนำเข้ากากกัมมันตรังสี(๓) ต้องนำกากกัมมันตรังสีเข้ามาในราชอาณาจักรผ่านทางด่านศุลกากรที่เลขาธิการประกาศกำหนดตามมาตรา๗๗(๔) ต้องแจ้งการนำกากกัมมันตรังสีเข้ามาในราชอาณาจักรเป็นหนังสือให้สำนักงานทราบภายในสามสิบวันนับแต่วันที่ได้รับอนุญาตให้นำกากกัมมันตรังสีผ่านด่านศุลกากรเข้ามาในราชอาณาจักรข้อ๙ ผู้รับใบอนุญาตส่งออกกากกัมมันตรังสีต้องปฏิบัติตามเงื่อนไขดังต่อไปนี้(๑) ต้องส่งกากกัมมันตรังสีออกไปนอกราชอาณาจักรภายในหนึ่งปีนับแต่วันที่ได้รับใบอนุญาตหากมิได้ส่งออกไปภายในระยะเวลาดังกล่าวให้ใบอนุญาตสิ้นสุดลง(๒) ต้องส่งกากกัมมันตรังสีออกไปนอกราชอาณาจักรให้ตรงตามรายละเอียดที่ระบุไว้ในใบอนุญาตส่งออกกากกัมมันตรังสี(๓)ต้องส่งกากกัมมันตรังสีออกไปนอกราชอาณาจักรผ่านทางด่านศุลกากรที่เลขาธิการประกาศกำหนดตามมาตรา๗๗(๔) ต้องแจ้งการส่งกากกัมมันตรังสีออกไปนอกราชอาณาจักรเป็นหนังสือให้สำนักงานทราบภายในสามสิบวันนับแต่วันที่ได้รับอนุญาตให้ส่งกากกัมมันตรังสีผ่านด่านศุลกากรออกไปนอกราชอาณาจักรข้อ๑๐ ในกรณีที่ใบอนุญาตชำรุดในสาระสำคัญสูญหาย หรือถูกทำลาย ให้ผู้รับใบอนุญาตยื่นคำขอรับใบแทนใบอนุญาตต่อเลขาธิการพร้อมด้วยเอกสารและหลักฐานตามที่ระบุไว้ในแบบคำขอรับใบแทนใบอนุญาตภายในสิบห้าวันนับแต่วันที่ได้รับทราบถึงการชำรุดในสาระสำคัญสูญหาย หรือถูกทำลายให้นำความในข้อ ๔ และข้อ ๗ มาใช้บังคับแก่การพิจารณาคำขอรับใบแทนใบอนุญาตด้วยโดยอนุโลมใบแทนใบอนุญาตให้ใช้แบบใบอนุญาตโดยระบุคำว่า ใบแทน ด้วยตัวอักษรสีแดงไว้ด้านบนของใบอนุญาตข้อ๑๑ การยื่นคำขอรับใบอนุญาตหรือคำขอรับใบแทนใบอนุญาตตามกฎกระทรวงนี้ให้ยื่น ณ สำนักงาน หรือยื่นผ่านระบบอิเล็กทรอนิกส์ตามวิธีการที่เลขาธิการประกาศกำหนดข้อ๑๒ คำขอรับใบอนุญาต ใบรับคำขอใบอนุญาต และคำขอรับใบแทนใบอนุญาต ให้เป็นไปตามแบบที่เลขาธิการกำหนดโดยประกาศในราชกิจจานุเบกษาให้ไว้ณ วันที่ ๑๙ กันยายน พ.ศ. ๒๕๖๑สุวิทย์เมษินทรีย์รัฐมนตรีว่าการกระทรวงวิทยาศาสตร์และเทคโนโลยีหมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๗๕ วรรคสอง และมาตรา ๗๖ วรรคสองแห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙บัญญัติให้การขอรับใบอนุญาตการออกใบอนุญาต และการออกใบแทนใบอนุญาตนำกากกัมมันตรังสีเข้ามาในและส่งออกไปนอกราชอาณาจักรให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้พรวิภา/จัดทำ๒๗ กุมภาพันธ์๒๕๖๒[๑]ราชกิจจานุเบกษา เล่ม ๑๓๕/ตอนที่ ๗๙ ก/หน้า ๒๓/๕ ตุลาคม๒๕๖๑